
Ο Αλέξιος Κομνηνός πολιτεύθηκε ὡς ένας ευσεβής αυτοκράτορας, µε έντονο και προσωπικό 
ενδιαφέρον για την υγεία της Εκκλησίας, τον περιορισμό τῶν αιρέσεων και την εικόνα του ὡς 
υπερασπιστή της πίστης. ἩΗ περιφρούρηση της Ορθοδοξίας βρισκόταν σε ιδεολογική συνάφεια µε 
την άµυνα και ανάκαμψη της αυτοκρατορίας, καθώς έδειχνε την πολύπλευρη αναστήλωση στην 
οποία προχωρούσε. 


Έλεγχος επί της Εκκλησίας 


Όπως και σε άλλους τοµείς τῆς βασιλείας του, ο Αλέξιος επενέβαινε στον εκκλησιαστικό τοµέα µε 
στόχο να διατηρεί την πρωτοβουλία τον κινήσεων και άρα τον έλεγχο της κατάστασης. Λίγο µετά 
την κατάληψη του θρόνου από τον Αλέξιο, ο πατριάρχης Κοσμάς (1075-1081) παραιτήθηκε, και την 
θέση του πήρε ο ευνούχος Ευστράτιος Γαριδάς, άνθρωπος του κύκλου της βασιλομήτορος Άννας 
Δαλασσηνής. Εκείνος µε τη σειρά του παραιτήθηκε το 1084, και τον διαδέχθηκε ο Νικόλαος Γ” 
Γραμματικός (1084-1411 1).3 


Παρότι δεν έλειψαν οι αντιδράσει» η νέα κατάσταση αποδείχθηκε αμοιβαία επωφελής: ο 
αυτοκράτορας εξασφάλιζε την (πολιτική, ιδεολογική) υποστήριξη της Εκκλησίας, και η Εκκλησία 
έναν προστάτη τῶν συμφερόντων της. Επί Αλεξίου Κομνηνού ο ρόλος του κλήρου της Αγίας 
Σοφίας ενισχύθηκε.” Ο. µοναχισµός, ειδικότερα, έβρισκε στο πρόσωπο του αυτοκράτορα µία 
µεταρρυθµιστική δύναμη η οποία θα τον έπαιρνε άµεσα από την προστασία της, ὑποβαθμίζοντας 
τους αριστοκράτες χαριστικαρίους και αντιστρέφοντας φαινόμενα εκκοσµίκευσης. Η κριτική του 
μοναχισμού στην κοινωνία ερχόταν πολύ κοντά στην ευρύτερη αντίληψη του Αλεξίου, ο οποίος είχε 
ως στόχο την κάθαρση της βυζαντινής κοινωνίας απὀ την διαφθορά και ηθική χαλάρωση των 
προκατόχων του. 


Προσωπική και πολιτική ευσέβεια 


Αναπτύσσοντας εγκάρδιες σχέσεις µε αγίους πατέρες όπως ο Χριστόδουλος της Πάτμου. ο Αλέξιος 
και οι διάδοχοί του δεν αντιδρούσαν απλώς «στην άνοδο της µοναστικής ευσέβειας, αλλά επίσης την 
ανακατεύθυναν και την αξιοποιούσαν». Ειδικά οι γυναίκες της δυναστείας διακρίθηκαν στην 
ίδρυση και ενίσχυση μοναστηριών, η Άννα Δαλασσηνή του Πανεπόπτη και η αυτοκράτειρα Ειρήνη 
Δούκαινα της Κεχαριτωµένης και του Χριστού Φιλανθρώπου. Ἡ εικόνα αυτοκρατορικής ευσέβειας 
τονιζόταν και από τη δηµιουργία έργων πρόνοιας όπως το µεγάλο Ορφανοτροφείο της 
Κωνσταντινούπολῆς, το οποίο αναδιοργάνωσε και επεξέτεινε ο Αλέξιος.» 


Από «επικοινωνιακή» άποψη, αυτοκράτορας είχε την ανάγκη να προβάλει την εικόνα της φιλοθεῖας, 
καθώς η βασιλεία του ξεκίνησε µε την αιματηρή κατάληψη της Κωνσταντινούπολης, τις φήμες για 
τη σχέση µε τη σύζυγο του προκατόχου του Νικηφόρου ΙΓ’, Μαρία της Αλανίας, και την 
οικειοποίηση εκκλησιαστικών θησαυρών΄ για τις ανάγκες του νορμανδικού πολέμου. Για τις σφαγές 
και Ἱεροσυλίες στην Κωνσταντινούπολη, ειδικά, ο Αλέξιος εμφανίστηκε στην ιερά σύνοδο και 
προέβη σε δημόσια πράξη µετανοίας, µε αυστηρά επιτίµια. 


Στην τέχνη, αγιογραφία και ναοδοµία της εποχής δόθηκε µεγάλη έµφαση στο σχήμα αντανάκλασης 
της θείας βασιλείας στην επίγεια, µε τον αυτοκράτορα ὣς άµεσο εκπρόσωπο του Χριστού στην 
Οικουµένη.' Ακόμη, ο Αλέξιος έκανε µεγάλη χρήση των ερών λειψάνων. µεγαλύτερη από κάθε 


προηγούμενο αυτοκράτορα, προσφέροντάς τα ὡς δώρα ή φέροντάς τα στη μάχη.’ Καλλιτεχνικές 
αναπαραστάσεις όπως η τοιχογραφία της Δευτέρας Παρουσίας στα ανάκτορα των Βλαχερνών ὁ και 
σχετικές αναφορές σε κείµενα της εποχής, δείχνουν έναν άνθρωπο µε βαθιά συναίσθηση της 
αμαρτωλότητάς του και τον φόβο της Κρίσης. 


Ο φόβος αυτός φαίνεται πως ήταν διάχυτος στη βυζαντινή κοινωνία της εποχής. Ο Αλέξιος 
κυβερνούσε και πολεμούσε σε καιρούς όπου κινδύνευε η ίδια η ύπαρξη του Βυζαντίου, ενώ το 
μείγμα καταθλιπτικής ατμόσφαιρας και αποκαλυπτικού αναβρασμού εξήπτε τα πάθη. Ο 
αυτοκράτορας εναγκαλίστηκε τον θρύλο του τελευταίου Ρωμαίου αυτοκράτορα, ο οποίος στους 
εσχάτους καιρούς θα συνέτριβε τοὺς μουσουλμάνους και θα παρέδιδε την βασιλεία του στον Θεό 
στην ίδια την Ἱερουσαλήμ.. Προσπάθησε ακόµη να καλλιεργήσει την εικόνα ενός πολεμιστή του 
Θεού (µε πρότυπο τον Ηράκλειο), συντρίβοντας τους εσωτερικούς και εξωτερικούς εχθρούς της 
πίστης. ὁ Ο ίδιος ο αυτοκράτορας είχε προστάτη του τον Άγιο Δημήτριο, µε του οποίου την µορφή 
έκοψε και νόμισμα. 


Η καταπολέμηση τῶν αιρέσεων 


Ἡ βασιλεία του Αλεξίου Κομνηνού συνέπεσε µε την εξάπλωση τῶν αιρέσεων και άλλων 
προκλήσεων προς την Ορθόδοξη Εκκλησία. Ο Αλέξιος έδειξε ενδιαφέρον για τον ευαγγελισμό των 
αλλοθρήσκων, όπως των Τούρκων. ΄ και τῶν αιρετικών, όπως δείχνει η προσωπική εμπλοκή του για 
την μεταστροφή τῶν Μανιχαίων της Φιλιππούπολης το μα Πέρα απὀ την προσωπική του 
ευλάβεια, είχε απόλυτο πολιτικό ενδιαφέρον στην εξασφάλιση θρησκευτικής οµοφωνίας και 
οµοιοµορφίας, προς στερέώση τῆς κοινωνικής συνοχής και της δικής του εξουσίας. 


Ἡ βασιλεία του σημαδεύθηκε απὀ δίκες και καταδίκες για αίρεση, όπως του φιλοσόφου Ιωάννη 
Ππαλού,.. του μοναχού Νείλου Καλαβρού και του επισκόπου Τραπεζούντος Θεοδώρου 
Βλαχερνίτη., Ἡ δίκη του Ιταλού ειδικά (1052), μαθητή του Μιχαήλ Ψελλού µε ισχυρές πλατωνικές 
τάσεις, έχει θεωρηθεί ὡς εναρκτήρια πράξη της συντηρητικής αντίδρασης των Κομνηνών, απέναντι 
στο πνεύμα ορθολογισμού το οποίο έπνεε τις πρηγούµενες δεκαετίες, το οποίο και κατέπνιξαν.. Ο 
Αλέξιος Κομνηνός, πολύ περισσότερο από ότι η ίδια η Εκκλησία, ενδιαφέρθηκε για την καταδίκη 
του Ιταλού, βρίσκοντας την ευκαιρία να απομακρύνει έναν ενοχλητικό ανατροπέα της παράδοσης 
και δυνητικό επικριτή της εξουσίας του, οποίος μάλιστα συνδεόταν προνοµιακά µε το προηγούμενο 
καθεστώς.’ Ο αυτοκράτορας φρόντισε ο ίδιος να αναβαθμίσει τον ρόλο της Εκκλησίας στην 
παιδεία µε το έδικτο του 1107,” µε διπλό στόχο την ηθική κάθαρση και την διδακτική επάρκεια των 
κληρικών. Η υπεράσπιση της Ορθοδοξίας συνδεόταν µε την πολιτική υπακοή του πληθυσμού στον 
αυτοκράτορα και την πολιτεία. 


Διότι, αν η διαλεκτική του Ιωάννη Ιταλού ίσως παρέσυρε ορισμένους ελληνίζοντες λογίους, 
υπήρχαν άλλες αιρέσεις οι οποίες διαδίδονταν στις λαϊκές µάζες µε ανησυχητικό ρυθµό. Οι 
Παυλικιανοί-Μανχιαίοι της Θράκης, έδειχναν απείθεια στις στρατιωτικές επιχειρήσεις και 
συνωμωτούσαν µε ξένους επιδροµείς Ενώ όµως οι Παυλικιανοί ήταν µία μάλλον σταθερή 
εθνοθρησκευτική μειονότητα, η παραπλήσια”, αίρεση των Βογόμιλων εξαπλωνόταν ευρύτερα, 
ακόµη και στην ίδια την Βασιλεύουσα. 


Ἡ καταστολή των Βογόμιλων 


Οι Βογόμιλοι ήταν µία δυιστική αίρεση, ανήκαν δηλαδή στη µακρά διαδοχή των γνωστικών 
θρησκευτικών οµάδων, οι οποίες από την αρχαιότητα υπήρξαν ο επικινδυνότερος ίσως αντίπαλος 
του χριστιανισμού. Ο Βογομιλισµός αποτελούσε αμάλγαμα παλαιότερων δοξασιών, «Μανιχαίων τε, 
ὡς ἄν τις εἴποι, δυσσέβεια, ἣν καὶ Παυλικιανῶν αἴρεσιν εἴπομεν, καὶ ΜΙασσαλιανῶν βδελυρία».. Ἡ 


απόρριψη θεμελιωδών δογμάτων, όπως η Σταύρωση και η Ανάσταση του Χριστού, το θεόπνευστο 
της Παλαιάς Διαθήκης, η ιεροσύνη, το μυστήριο του γάμου. η τίµηση τῶν Αγίων και η προσκύνηση 
των εικόνων, καθώς και η ιδέα ότι ο υλικός κόσμος δημιουργήθηκε από τον διάβολο, καθιστούσαν 
την αίρεση όλως ασύμβατη µε την κρατούσα πίστη. Ο Βογομιλισμός εξαπλώθηκε στους φτωχούς 
αγροτικούς πληθυσμούς, οι οποίοι πιέζονταν από την οικονοµική πολιτική της αυτοκρατορίας, 
ειδικά της Βουλγαρίας, Μακεδονίας και Θράκης. 


Στην Κωνσταντινούπολη η αίρεση εμφανίστηκε υπό τον λεγόμενο Βασίλειο, ιατρό στο επάγγελµα, ο 
οποίος Κατάφερε να προσηλυτίσει αρκετούς, και δη απὀ τις ανώτερες τάξει. Ἡ αποτροπή 
εξάπλωσης αυτής της δυνητικά κοινωνικά ανατρεπτικής αίρεσης, η διασφάλισης της θρησκευτικής 
ενότητας και η επιβεβαίωση του ρόλου του αυτοκράτορα ὡς προµάχου της πίστης οδήγησαν τον 
Αλέξιο να αναλάβει δράση. Ἡ καταστολή τῆς αίρεσης πρέπει να έλαβε χώρα μεταξύ 1097 και 
1100, παρότι η Άννα Κομνηνή την περιγράφει στο τέλος της ἀλεζιάδας -- ίσως για να την 
τοποθετήσει ὡς κορωνίδα των επιτευγμάτων του πατέρα της. Ο Αλέξιος παρέσυρε τον Βασίλειο 
στα ανάκτορα, προσποιούµενος πως ήθελε να µάθει για την πίστη των Βογόμιλων, µε ανοικτό το 
ενδεχόμενο να την ασπαστεί. Ἑνώ όμως ο Βασίλειος εξηγούσε τα του Βογομιλισμού στον 
αυτοκράτορα και τον αδελφό του, σεβαστοκράτορα Ισαάκιο, πίσω απὀ ένα παραπέτασμα ένας 
γραμματικός σημείωνε τα λόγια του... Ο Βασίλειος συνελήφθη µαζί µε πολλούς ακολούθους του. 
Ο Αλέξιος χρησιμοποίησε ένα τέχνασμα για να ξεχωρίσει τους γνήσιους Βογόμιλους από τους 
Ορθοδόξους που θα μπορούσαν να είχαν συλληφθεί κατά λάθος, οπότε τους µεν φυλάκισε, τους δε 
απελευθέρωσε.’ Ο ίδιος ο Βασίλειος αφού αρνήθηκε να µεταστραφεί, καταδικάστηκε να καεί στην 
πυρά. 


ΗἩ πράξη αυτή, ασυνήθιστη για τη βυζαντινή πολιτεία και ξένη προς τις παραδόσεις της Ορθόδοξης 
Εκκλησίας, η οποία πραγματοποιήθηκε στον κατάμεστο ιππόδρομο, έχει κατακριθεί από πολλούς 
ως το µελανότερο σηµείο της βασιλείας του Αλεξίου Κομνηνού. «Ολιβερό κατάντηµα 
µισαλλοδοξίας και φανατισμού»... Δεν υπάρχει αμφιβολία ότι τα σύγχρονα κριτήρια η ενέργεια 
αυτή του Αλεξίου ήταν απάνθρωπη και µισαλλόδοξη. Επίσης είναι αδιαμφισβήτητο ότι παραβίαζε 
το γράμμα και πνεύμα του Ευαγγελίου και της Ορθόδοξης παράδοσης. Από πολιτικής άποψης 
όµως, υπήρξε ένα καίριο πλήγμα σε µία σοβαρή εσωτερική απειλή για την τάξη και συνοχή της 
αυτοκρατορίας. 


Ο Βογομιλισµός συνέχισε να υπάρχει στις επαρχίες, όµως εξάπλωσή του στην Κωνσταντινούπολη 
ανακόπηκε επιτυχώς. Ὡς γνωστόν, Βογόμιλοι ιεραπόστολοι πέρασαν στη νότιο Γαλλία, όπου η 
πίστη τους αναπτύχθηκε υπό το όνοµα των Καθαρών. Οι αντιθέσεις Καθαρών και Λατίνων στην 
περιοχή Κλιμακώθηκαν σε πόλεμο εξολόθρευσης στις αρχές του 13ου αιώνα. Στην κρίσιμη 
κατάσταση που βρισκόταν, το Βυζάντιο δεν θα μπορούσε να αντέξει µία θρησκευτική αναταραχή ή 
σύγκρουση ανάλογη της Εικονομαχίας ή τῶν χριστολογικών ερίδων του 4-5ου αιώνα. Ἡ καύση του 
Βασιλείου, όσο Φφρικαλέα και αποκρουστική και να ήταν, αποτελούσε ένα Ψυχρό, πλην 
υπολογισμένο κτύπημα για το οποίο χρησιμοποιήθηκε «χειρουργικά» η ελάχιστη δυνατή βία, για το 
μέγιστο δυνατό αποτέλεσµα. Ἠταν λοιπόν σε συμφωνία µε την όλη πολιτική μέθοδο και στρατηγική 
του Αλεξίου. 

